প্রথমবারের মতো অস্ট্রেলিয়াকে টি-টোয়েন্টি ফরম্যাটে হারালো বাংলাদেশ
ঢাকার মিরপুরে আজ পাঁচ ম্যাচ সিরিজের প্রথম ম্যাচে বাংলাদেশ ২৩ রানের জয় পেয়েছে এই প্রথমবারের মতো অস্ট্রেলিয়াকে টি টোয়েন্টি ফরম্যাটে হারালো বাংলাদেশ।
সিলেটের নাসুম আহমেদ চার উইকেট নিয়ে ম্যাচের সেরা ক্রিকেটারের পুরষ্কার পেয়েছেন।
সাকিব আল হাসান তার ৩৬ রান ও এক উইকেটের জন্য পেয়েছেন সবচেয়ে মূল্যবান ক্রিকেটারের পুরষ্কার।
ম্যাচের শুরুতে টস জিতে বল করার সিদ্ধান্ত নেন অস্ট্রেলিয়ার অধিনায়ক ম্যাথু ওয়েড।
বাংলাদেশের ব্যাটিং-য়ের সময় মনে হচ্ছিল খুব বেশি রান হবেনা এই উইকেটে।
বাংলাদেশ দ্রুত উইকেট হারাতে শুরু করে, ওপেনার নাইমের ৩০ রানের ইনিংসের পর, সাকিব, অধিনায়ক মাহমুদুল্লাহ রিয়াদ ও আফিফ গুরুত্বপূর্ণ  রান এনে দেন স্কোরকার্ডে। শেষ পর্যন্ত বাংলাদেশ ১৩১ রান তোলে।
ব্যাট করতে নেমে প্রথম বলেই উইকেট হারায় অস্ট্রেলিয়া।
১১ রানের মধ্যেই তিনটি উইকেট হারায় অস্ট্রেলিয়া।
৪৯ রানের মাথায় অধিনায়ক ম্যাথু ওয়েড প্রায় ওয়াইড বল মারতে গিয়ে ক্যাচ আউট হন।
শুধুমাত্র মিচেল মার্শ ছিলেন অস্ট্রেলিয়ার আশা, তিনি নাসুম আহমেদের বলে ক্যাচ তুলে প্যাভিলিয়নে ফিরে যান।
মার্শ ৪৫ বলে ৪৫ রান তোলেন।
মুস্তাফিজুর রহমান চার ওভারে দেন মাত্র ১৬ রান, দুটো উইকেট নেন তিনি। শরিফুলও দুটি উইকেট নেন।
আজই দ্বিতীয় ম্যাচে মুখোমুখি হবে দুই দল।
যেসব শর্তে ঢাকার মাঠে  ক্রিকেট খেলতে রাজি হয়েছে অস্ট্রেলিয়া

ঢাকার মিরপুরে আজ পাঁচ ম্যাচ সিরিজের প্রথম ম্যাচে বাংলাদেশ ২৩ রানের জয় পেয়েছে এই প্রথমবারের মতো অস্ট্রেলিয়াকে টি টোয়েন্টি ফরম্যাটে হারালো বাংলাদেশ।